
CONVENI DE COL·LABORACIÓ ENTRE L’AJUNTAMENT D’ESPLUGUES DE LLOBREGAT I L’ASSOCIACIÓ EMPRESARIAL ESPLUGUES INNOVA 

El present conveni s’estableix entre les següents parts:

D’una banda, la senyora Pilar Díaz, Alcaldessa de l’Ajuntament d’Esplugues de Llobregat, fent ús de les facultats que li són reconegudes a l’article 53 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril en endavant “l’Ajuntament” amb domicili a efectes d'aquest document, a la seu de la Corporació, Plaça Santa Magdalena, núm. 5-6, CP 08950, d'Esplugues de Llobregat, assistida pel Secretari de la Corporació, el senyor Pedro Carmona Pérez, que certifica l’acte.

D'altra banda, el Sr. Sergio Sánchez-Osorio Nicolas, amb DNI ***5805** president del l’entitat Associació Empresarial Esplugues Innova (L’Entitat), amb domicili social a C/Mestre Joan Corrales, 107-109, Esplugues de Llobregat i CIF G06765911.

Ambdues parts es reconeixen, recíprocament, capacitat i competència per a la signatura del present conveni, i en la seva virtut,

MANIFESTEN

1.Que l’Estatut d’Autonomia de Catalunya, preveu en el seu article 45 que els poders públics hauran d’adoptar les mesures necessàries per promoure el progrés econòmic i el progrés social de Catalunya i dels seus ciutadans. En l’àmbit estrictament local, segons l’article 84.2.i. de l’Estatut, els governs local són competents en la regulació de l’establiment d’autoritzacions i promocions de tot tipus d’activitats econòmiques. En aquest mandat estatutari s’encabeixen les competències atribuïdes als municipis als articles 66 i següents del Text refós de la Llei municipal i de règim local de Catalunya, aprovat per Decret legislatiu 2/2003, de 28 d’abril.

2.Que l’Ajuntament de Esplugues de Llobregat té com a un dels eixos prioritaris d’actuació la promoció de les polítiques de dinamització del teixit productiu empresarial local i l’ocupació, considerant en concret que és necessari afavorir un sòl industrial de qualitat i una adequada dotació de serveis per tal de millorar la competitivitat de les empreses que hi són presents i poder atraure nova inversió al territori.

3.L'Ajuntament d’Esplugues de Llobregat té reconeguda la capacitat per promoure i estimular iniciatives col·lectives de naturalesa cultural, esportiva, social o d’altra naturalesa que complementin o ajudin a l’assoliment de les competències locals.

4.L'Ajuntament d’Esplugues de Llobregat té interès en col·laborar amb l’entitat empresarial sense afany de lucre, per enfortir i fer més competitiu el teixit empresarial.

5.El Servei d’Economia i Treball facilitarà la comunicació i coordinació d’accions entre l’Entitat i el teixit empresarial del municipi.

6.Que el Pla d’Actuació Municipal de l’Ajuntament d’Esplugues de Ll., estableix a l’Eix 9 Generar creixement econòmic i ocupació, per fer una ciutat pròspera i socialment justa. Línia 9.2.Promoure l’activitat empresarial i industrial d’Esplugues, per aconseguir una Esplugues més competitiva.

7.Que el Pla estratègic de subvencions de l’Ajuntament d’Esplugues de Llobregat 2020 – 2023 s’orienta a l’assoliment de la ciutat que Esplugues vol ser: una ciutat inclusiva, ciutat sostenible i ciutat intel·ligent. En aquest sentit, és especialment significativa la col·laboració amb l’associacionisme local en la consecució dels objectius 7 i 9 on els objectius són: “Impuls del talent i la innovació” i “generar creixement econòmic i ocupació, per fer una ciutat pròspera i socialment justa”.
 
8.Que per aquest motiu, el Pla Estratègic de subvencions 2020-2023, preveu a l’apartat 7.4., objectius específics de caràcter sectorial – economia i treball – Promoure accions de col·laboració amb el teixit empresarial que contribueixin a donar suport a empreses i persones emprenedores per tal de consolidar la seva activitat econòmica i contribuir a un desenvolupament econòmic sostenible i una ocupació de qualitat. –Promoure aquelles accions orientades a la millora de l’ocupabilitat de les persones en situació d’atur del municipi, tot incidint en aquelles que presenten més dificultats per accedir al mercat de treball. 

9.L'Ajuntament valora positivament la creació de l’associació empresarial i reconeix la dedicació i l'esforç del grup d’empresaris que han fet possible constituir-la i que estan fent el possible per ampliar el nombre d’associats. Per aquesta raó i considerant positivament aquesta col·laboració,les dues parts expressen la seva voluntat de mantenir les relacions existents fins ara, per enfortir el teixit productiu i empresarial del municipi.

10.Que L'Associació empresarial Esplugues Innova, constituïda en l’Assemblea Constituent del 25 de març de 2021 és una entitat sense ànim de lucre, creada amb la finalitat de millorar el desenvolupament de l’activitat econòmica del municipi, a través de l’execució d’accions conjuntes davant les administracions, agents socials i econòmics, tant en l’àmbit dels polígons industrials, com en la resta de zones d’activitat econòmica de la ciutat.
 




11.L'associació, té l’objectiu de promoure la innovació, la tecnologia i la sostenibilitat, amb la finalitat de desenvolupar projectes de competitivitat empresarial i generar ocupació a la ciutat. 

12.Així mateix, el Pressupost de la Corporació per a l’exercici 2021, preveu a la partida econòmica nominativa 36 43300 48001 SUBVENCIÓ ASSOCIACIÓ EMPRESARIAL ESPLUGUES INNOVA,  la quantitat de 10.000,00 euros.

Per tot això, es proposen signar el present acord, amb el desig de regular la relació entre l’Ajuntament d’Esplugues de Llobregat i l’Associació Empresarial Esplugues Innova, en base als següents pactes.


A C O R D S


1.OBJECTE DEL CONVENI

És objecte d’aquest document, fixar les normes per les quals es regirà l'ajut econòmic, que l'Ajuntament proporcionarà a l'Entitat, per tal de portar a terme l’enfortiment del teixit productiu i empresarial a la ciutat d’Esplugues de Llobregat.

2.COMPROMISOS  I OBLIGACIONS DE L'ENTITAT 

L’Associació, com a beneficiària de la subvenció, assumeix les següents obligacions:

a) Les establertes en la Llei 38/2003, general de subvencions, així com l’Ordenança reguladora de la concessió de subvencions de l’Ajuntament d’Esplugues de Llobregat.

b) Les establertes en el Pla estratègic de subvencions de l’Ajuntament d’Esplugues de Llobregat 2020 – 2023 – objectius específics:

· Assolir l’objectiu del 30% de presència de les dones en els òrgans de direcció.
· Integrar en el seu funcionament intern el compliment dels principis de legalitat, transparència, comportament ètic, eficiència, eficàcia, economia, avaluació i retiment de comptes.
· Implantar les eines i sistemes necessaris per possibilitar les relacions electròniques amb les persones sòcies i les administracions.

c) Acomplir el Pla de treball objecte d’aquest conveni que inclou les següents actuacions: 
· Desenvolupar les accions de comunicació interna i externa definides en el Pla de treball. 
· Presentar propostes d’accions de millora en els àmbits següents: manteniment urbanístic de la ciutat, mobilitat i sostenibilitat al municipi, millora de la seguretat i de les infraestructures dels PAE.
· Col·laborar en l’elaboració de projectes estratègics de ciutat, incrementar el sentiment de pertinença a la ciutat, col·laborar amb altres associacions i entitats; i potenciar el paper de les dones en l’activitat econòmica. 

d) L’Entitat presentarà certificat relatiu a les retribucions anuals liquidades als membres dels òrgans de direcció i/o administració a fi i efecte que es puguin fer públiques, 

e) Justificar el compliment dels requisits i condicions que determinen la concessió de la subvenció.

f) Estar al corrent en el compliment de les obligacions tributàries i amb la Seguretat Social.

g) Complir les obligacions previstes en la Llei 19/2014, de 29 de desembre de transparència, accés al a informació i bon govern de Catalunya, respecte a la publicitat activa.

h) L’Associació es compromet a desenvolupar durant l’any en curs (2021) els següents objectius:

· Consolidar l’associació com a òrgan de representació i interlocutor davant l’Ajuntament d’Esplugues. 

· Treballar conjuntament en projectes de millora dels polígons industrials com de la resta de zones d’activitat econòmica de la ciutat. 

· Proposar la millora d’aspectes de manteniment urbanístic de la ciutat (neteja, il·luminació,  traçabilitat de residus…).

· Desenvolupar projectes de competitivitat empresarial i sostenibilitat local,  promoure la innovació, la transferència de tecnològica i el coneixement apostant per una indústria 4.0. 

· Estalviar temps i diners als seus associats, mitjançant acords amb  diferents proveïdors per a obtenir descomptes conjunts en productes o la  contractació de serveis específics.

· Afavorir el coneixement entre les empreses i l'Associació a través d’accions de networking per crear sinèrgies i col·laboracions entre les empreses associades, amb la finalitat de ser més competitius. 

· Crear una entitat sòlida i forta per poder aconseguir el suport de l’Ajuntament, en forma de subvencions i millores urbanístiques. 


3.COMPROMISOS DE L'AJUNTAMENT 

Atorgar un ajut econòmic màxim de 10.000,00 euros a càrrec de la partida 36 43300 48001 SUBVENCIÓ ASSOCIACIÓ EMPRESARIAL ESPLUGUES INNOVA per a l’exercici 2021 pel finançament dels següents conceptes:

· Desenvolupar les accions de comunicació interna i externa que es defineixen en el Pla de treball. 
· Presentar propostes d’accions de millora en els àmbits següents: manteniment urbanístic de la ciutat, mobilitat i sostenibilitat al municipi, millora de la seguretat i de les infraestructures dels PAE.
· Col·laborar en l’elaboració de projectes estratègics de ciutat, incrementar el sentiment de pertinença a la ciutat, col·laborar amb altres associacions i entitats; i potenciar el paper de les dones en l’activitat econòmica. 

S’entendran també com a despeses imputables a la subvenció les derivades del funcionament ordinari de l’entitat, així com les vinculades a la implementació dels compromisos adquirits en el punt anterior.

El pagament de l’aportació econòmica per l’any 2021, es realitzarà una vegada aprovada l’aportació per part de l’Ajuntament d’Esplugues de Llobregat en concepte de bestreta.
	
4.JUSTIFICACIÓ 

4.1.L'associació presentarà la memòria tècnica justificativa de la destinació de la  subvenció regulada en aquest Conveni abans de finalitzar el mes de març 2022 i es referirà al període comprès entre la data de constitució el 25 de març de 2021 i el 31 de desembre de 2021.

4.3.Respecte la justificació tècnica, l’Entitat presentarà la següent documentació, en suport magnètic o paper:

· Memòria relativa a les activitats realitzades durant l’any, amb expressa menció dels resultats obtinguts, nivells de satisfacció, propostes de millora i nombre de participants. 
· Balanç econòmic (relació exhaustiva de les despeses efectuades i dels ingressos percebuts) anual de l’Entitat. 

· Exemplar del material de difusió i publicitat de l’activitat subvencionada.



4.4.Respecte la justificació econòmica, per l’exercici 2021, i tenint en compte l’excepcionalitat de la situació motivada per la crisi sanitària del COVID-19, l’Entitat justificarà el 100% de la quantitat atorgada.

En els successius anys de vigència del conveni, la justificació econòmica haurà de ser, com a mínim, d’un 120% respecte a la quantitat atorgada, i pels conceptes assenyalats, prèviament, al pressupost desglossat del Projecte presentat

4.5.El finançament aportat per l’ajuntament s’entendrà amb caràcter global per a totes les activitats de l’entitat, i per tant, la justificació econòmica podrà ser també amb caràcter global, incorporant sempre justificants de despesa de cada una de les activitats finançades, que correspongui com a mínim al 30% del pressupostat per a l’activitat en qüestió, dins el projecte presentat per l’entitat.

Només se subvencionaran despeses directes d’aliments si es consideren necessàries per a la realització d’alguna activitat vinculada al projecte.

D’acord al Pla estratègic de subvencions de l’Ajuntament d’Esplugues de Llobregat 2020 – 2023 no tindran el caràcter de despeses elegibles:

· Les despeses derivades de la contractació amb persones físiques o jurídiques incurses en alguna de les prohibicions per contractar amb les administracions públiques establertes a l’article 71 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
· Les despeses derivades de la contractació amb persones físiques o jurídiques que ostentin la condició d’òrgan de direcció, gestió o administració de l’entitat contractant, ni tampoc les derivades de la contractació d’altra persona física o jurídica que gaudeixi d’ajuts o subvencions municipals per a la realització de projectes i programes d’actuació.

· Les derivades de l’adquisició de begudes alcohòliques de qualsevol graduació i de tabac.

· Les depeses realitzades per a l’adquisició aixovar (gots, culleres, forquilles,  plats,....etcètera) elaborats amb materials plàstics d’un sol ús.

En quant a la justificació econòmica, aquesta comprendrà:

· Certificació, expedida pel perceptor, conforme ha estat acomplerta la finalitat per a la qual es va atorgar la subvenció, conforme al projecte presentat. S’aportarà el balanç econòmic i els originals de les factures i rebuts. 


Les factures hauran de complir els requeriments establerts en l’article 6 del Reial Decret 1496/2003, de 28 de novembre (BOE 29.11.2003), pel qual es regulen les obligacions de facturació, i que són els següents:

· Número de factura.
· Data de la seva expedició
· Nom i cognoms, raó o denominació social completa, NIF i domicili, tant de l’emissor com del destinatari.
· Descripció de les operacions realitzades.
· Tipus impositiu aplicat.
· Quota tributària que, en el seu cas, es repercuteixi, que haurà de consignar-se per separat.
· Data en la que s’ha efectuat l’operació, sempre que sigui diferent a la d’expedició e la factura.
· En el seu cas, especificació dels preceptes corresponents de la Llei de l’IVA que determinen l’exempció o no subjecció a l’impost.

Excepcionalment, es podran presentar factures simplificades per un import total dels quals no podrà superar el 20% de la despesa justificada, tret d’aquells casos en què, per la naturalesa de l’activitat, quedi degudament justificat. Les factures simplificades hauran de complir amb les obligacions de facturació exigides en la normativa legal vigent i hauran de contenir de forma expressa els conceptes als quals fan referència.

Respecte la justificació de les despeses de personal, els rebuts de nòmina hauran de reunir els requisits establerts a l’Ordre Ministerial 21/12/94: nom, cognoms i NIF del treballador, categoria professional, número d’afiliació a la Seguretat Social, antiguitat, conceptes retributius, signatura del treballador i signatura i segell de l’empresa, etc.)

Els honoraris de professionals es justificaran amb les minutes corresponents, que hauran de contenir la retenció respecte de l’IRPF, així com la repercussió de l’IVA, si s’escau. En aquest cas, s’hauran d’acompanyar les corresponents declaracions a Hisenda relatives a la declaració i ingrés de les retencions d’IRPF:

· Declaració de les actuacions realitzades que han estat finançades amb la subvenció i el seu cost, amb el desglossament de cadascuna de les despeses en que han incorregut. 
· Qualsevol altre documentació que a requeriment de l’Ajuntament s’estimi oportú per a la correcta fiscalització de la despesa, com els butlletins acreditatius de cotització a la Seguretat Social (TC1,TC2...).
· Totes les justificacions de despeses contindran una declaració de la persona beneficiària o de qui el representi, en la que es faci constar que l’IVA suportat i inclòs en els documents justificatius no ha estat objecte de deducció.


4.6.La documentació justificativa tècnica i econòmica esmentada amb anterioritat es lliurarà a l’Ajuntament, com a màxim, abans de finalitzar el mes de març de l’any següent al subvencionat.


5.PRINCIPIS ÈTICS I REGLES DE CONDUCTA

De conformitat amb l’article 55.2 de la Llei 19/2014, de 29 de desembre, de transparència, accés a la informació pública i bon govern, s’estableixen els principis ètics i les regles de conducta als quals han d’adequar l’activitat les persones beneficiàries de subvencions: 

a) El respecte de l’ordenament jurídic i el principi de legalitat. 

b) El respecte i la protecció dels drets fonamentals i les llibertats públiques i dels drets estatutaris.

c) La transparència de les activitats finançades mitjançant aportacions econòmiques procedents de l’Ajuntament d’Esplugues de Llobregat. 

d) El compromís de no incitar, per cap mitjà, a autoritats, càrrecs públics, o personal al servei de l’administració pública o dels seus ens dependents a infringir l’ordenament jurídic o les regles de comportament establertes pel codi de conducta. 

e) El compromís de no intentar exercir influència sobre autoritat, càrrec públic, o sobre personal al servei de l’administració pública o dels seus ens dependents, per obtenir una actuació en benefici propi o de tercer, respectant absolutament la seva actuació independent i no condicionada per conflictes d’interessos, per qualsevol incompatibilitat o per qualsevol causa que comporti el deure d’abstenció, i garant de la igualtat de tracte de totes les persones, evitant qualsevol mena de discriminació i arbitrarietat en la presa de decisions o en l’informe sobre assumptes públics en els que intervinguin per raó del càrrec o lloc de treball. 

f) L’ajustament de la gestió i l’aplicació dels recursos públics a la legalitat pressupostària i a les finalitats per a les quals s’han concebut i atorgats. 

g) El retiment de comptes i la responsabilitat per les actuacions pròpies. 
h) La utilització de la informació a què tenen accés en benefici de l’ interès públic, sense obtenir cap avantatge propi, ni aliè. 

i) El compromís general i directe per la qualitat de les activitats o serveis que presti i el compliment dels drets de les persones usuàries o destinatàries de les seves activitats. 

j) La bona fe. 

k) No oferir cap obsequi de valor, favor o servei a autoritat o càrrec públic, o personal al servei de l’administració pública o dels seus ens dependents, per raó del càrrec o que pugui comprometre l’execució de llurs funcions. 

l) No obtenir ni tractar d’obtenir la informació o influir en la presa de decisions de manera deshonesta. 

m) El compromís de proporcionar informació actualitzada, fidel  i no enganyosa en l’actuació comprovadora de la Intervenció i de mantenir-la actualitzada posteriorment. 

n) El compromís d’acceptar i complir les mesures adoptades en el cas d’incompliment de les obligacions legals establertes o pel codi de conducta.

L’ incompliment dels principis ètics i regles de conducta establerts a l’apart primer d’aquesta clàusula, per part de les persones beneficiàries de subvencions, tindrà el següents efectes:

1.Si el comportament contrari als principis ètics i regles de conducta constitueix, simultàniament, una infracció administrativa de les recollides als articles 52 i següent de la Llei 38/2003, de 17 de novembre,  General de Subvencions, es prendrà en consideració aquest comportament al moment de determinar la graduació de la sanció corresponent. Així mateix es procedirà a deixar constància a l’expedient i el publicarà mitjançant el Portal de la Transparència.

2.Si el comportament contrari als principis ètics i regles de conducta no resultés constitutiu d’una infracció administrativa de les recollides als articles 52 i següent de la Llei 38/2003, de 17 de novembre,  General de Subvencions, es deixarà constància a l’expedient administratiu i es publicarà mitjançant el Portal de la Transparència. 

6.DISPOSICIONS COMUNS

6.1.Competència:

Aquest conveni de col·laboració s’emmarca en l’àmbit de les competències de l’Ajuntament d’Esplugues de Llobregat establertes a l’article 25.2. lletres  m) de la Llei 7/1985, de 2 d’abril, reguladora de les bases del règim local.

6.2.Règim jurídic: 

El règim jurídic d’aquest conveni està determinat per les següents disposicions normatives:

· Disposicions del propi conveni.
· Ordenança General reguladora de la concessió de subvencions de l’Ajuntament d’Esplugues de Llobregat.
· Llei 38/2003, de 17 de novembre, General de Subvencions, i les disposicions que resultin aplicables del seu reglament de desenvolupament.
· Normativa sobre subvencions establerta en el Decret 179/1995, de 13 de juny, pel quals ‘aprova el Reglament d'obres, activitats i serveis dels ens locals de Catalunya.
· Llei 7/1985, de 2 d’abril reguladora de les bases del règim local.

Resta de la normativa de dret administratiu, tant comunitari, com estatal, autonòmic o local que resulti d’aplicació.
Així mateix resulta d’aplicació el Pla Estratègic de Subvencions 2020-2023, de l’Ajuntament d’Esplugues de Llobregat i el contingut específic d’aquest Conveni.

6.3.Vigència: 

El present conveni tindrà vigència des del dia de la seva signatura i fins al 31 de desembre de 2021. 

6.4.Seguiment i control: 

Es crearà una comissió mixta de seguiment d'aquest conveni amb la finalitat d'aconseguir una col·laboració més fluïda i estreta que doni compliment als interessos d'ambdues parts.

Ostentarà la presidència la regidora delegada de cultura, la qual tindrà vot de qualitat en cas d’empat. En la seva substitució actuarà la directora de cultura, en el cas que sigui necessari.

Com a vocals actuaran, una persona designada per l’Ajuntament i dos per l’Entitat.

Serà funció d'aquesta comissió qualsevol qüestió que es susciti en interpretació i/o execució d’aquest conveni.

La Comissió de seguiment es reunirà, com a mínim, un cop a l'any. Les convocatòries seran formulades per la presidència d’ofici o a petició de les persones membres de la Comissió.

6.5.Interpretació i modificació del conveni:

La interpretació de les clàusules del conveni es realitzarà, preferentment, de forma consensuada entre les parts. No obstant, l’Ajuntament d’Esplugues de Llobregat es reserva les facultats d’interpretació que es derivin de l’aplicació de la legislació vigent.


La modificació del termes d’aquest conveni requerirà l’acord exprés i previ de les parts.  

6.6.Protecció de dades: 

L’Ajuntament i l’Entitat es comprometen a complir totes les prescripcions de protecció de dades personals establertes per la Llei Orgànica 3/2018, de 5 de desembre, de Protecció de Dades Personals i garantia dels drets digitals, de desplegament del Reglament (UE) 2016/679, del Parlament Europeu del Consell, de 27 d’abril de 2016 relatiu a la protecció de les persones físiques en el que respecta al tractament de dades personals i a la lliure circulació d’aquestes dades; així com la resta de disposicions reguladores de la matèria que resultin d’aplicació.

6.7.Extinció i resolució:

Aquest conveni s’extingirà pel compliment de les actuacions que constitueixen el seu objecte o per incórrer en causa de resolució.

Són causes de resolució:

a) El transcurs del termini de vigència del conveni.
b) L’acord unànime de les parts.
c) L’incompliment de les obligacions i compromisos assumits per part d’alguna de les parts. 
En aquest cas, qualsevol de les parts podrà requerir de la part incomplidora el compliment en un determinat termini amb les obligacions o compromisos que es considerin no complerts. D’aquest requeriment es donarà trasllat a la persona que presideix la comissió mixta de seguiment i control.
Si transcorregut el termini indicat en el requeriment persistís l’incompliment, la part que el va dirigir notificarà a la part incomplidora la concurrència de la causa de resolució i se entendrà resolt el conveni. La resolució del conveni per aquesta causa podrà comportar la indemnització dels perjudicis causats.

d) Per la modificació substancial en les circumstàncies que van donar lloc a la subscripció d’aquest conveni. En aquest cas, qualsevol de les dues parts podrà instar la resolució del conveni, prèvia comunicació a l’altra part amb una antelació mínima de dos mesos, respecte de la data de venciment.
e) Per decisió judicial declaratòria de la nul·litat del conveni.
f) Per qualsevol  altra causa distinta de les anteriors prevista en el present Conveni i a la normativa que resulti d’aplicació. 




6.8.Règim sancionador : 

L’Entitat resta sotmesa a les responsabilitats i al règim sancionador que sobre infraccions administratives en matèria de subvencions estableix la Llei General Pressupostària.

CLAUSULA ADICIONAL

El present conveni és independent de qualsevol conveni de col·laboració posterior que es pugui subscriure entre les parts signats.

Ambdues parts es reiteren en els continguts anteriors, i en la normativa vigent, que regula el règim de subvencions, signant aquest conveni per duplicat i a un sol efecte, en el lloc i data esmenats en l’encapçalament.


	Pilar Díaz Romero






Alcaldessa de l’Ajuntament d’Esplugues de Llobregat 
	Sergio Sánchez-Osorio Nicolás 






President de l’Associació empresarial Esplugues Innova

	En dono fe






Pedro Carmona Pérez, 
Secretari de
l’Ajuntament d’Esplugues de Llobregat

